Ftesë për përdoruesit e interesuar të hapësirës për të marrë pjesë në hartimin e Programit të Objekteve të Përkohshme

Në përputhje të nenit  72 të Ligjit  mbi ndërtimin e objekteve (“Fleta Zyrtare e MZ”, nr.019/25,092/25 dhe 160/25), Komuna e Tuzit i është qasur hartimit të Programit të objekteve të përkohshme në territorin e Komunës së Tuzit. 
Me qëllim të hartimit sa më cilësor të Programit të Objekteve të Përkohshme , i cili, në përputhje me dispozitat ligjore, do të rregullojë këtë segment të planifikimit hapësinor - komuna e Tuzit fton përdoruesit e interesuar të hapësirës të paraqesin iniciativë për hartimin e Programit, ose për shënimin e objektit të përkohshëm për të cilin janë të interesuar, të cilat përcaktohen me Rregulloren mbi llojet dhe kushtet e detajuara për instalimin, ose ndërtimin dhe heqjen e objekteve të përkohshme ("Fleta Zyrtare e Malit të Zi", nr. 150/25 datë 18.12.2025).

Për këtë qëllim, përdoruesit e interesuar të hapësirës duhet të plotësojnë një Pyetësor që përmban informacionin e nevojshëm për hartimin e Programit, i cili do të merret në konsideratë në procedurën e zhvillimit dhe miratimit të Programit.

Ju rikujtojmë se bazuar në informacionin e dhënë në Pyetësor, nuk mund të ushtrohen të drejta bazuar në instalimin ose ndërtimin e objekteve të përkohshme.

Pyetësori i plotësuar duhet të dorëzohet në Komunën e Tuzit nga data 06.02.2026 deri më 15.02.2026 në adresën e email-it urbanizem@tuzi.org.me ose nëpërmjet Arkivit të Komunës së Tuzit në adresën: Komuna e Tuzit, Sekretariati për Planifikim Urban.

Kërkesat e pranuara pas afatit të caktuar nuk do të merren në konsideratë.